Nusantara

Nusantara er den fremtidige hovedstaden i Indonesia. Byen skulle erstatte Jakarta som Indonesias hovedstad den 17. august 2024, men utflyttingen av regjeringskontorer ble utsatt i juli/august 2024 da det viste seg at byggeprosjektene i Nusantara ikke kom til å bli ferdigstilt i tide. Den nye hovedstaden er anlagt på østkysten av øya Borneo, i provinsen Øst-Kalimantan. Når Nusantara er ferdig utbygget i henhold til planene per 2024, ventes byen å omfatte et område på 2560 km², med et kupert landskap, skog og en bukt. Det er ventet at myndighetene i Indonesia vil opprette en ny provins ved deling av provinsen Øst-Kalimantan, slik at Nusantara blir administrasjonssenteret i en provins med samme navn, på samme måte som byen Jakarta er administrasjonssenteret i provinsen Jakarta. Referanser Eksterne lenker (en) Offisielt nettsted (en) Capital City of Nusantara – kategori av bilder, video eller lyd på Commons